విలన్ గెటప్ వేస్తున్న మరో హీరో
TNN| Sep 9, 2017, 03.54 PM IST
దాసరి అరుణ్ కుమార్
స్టార్ హీరోగా వరుసగా సినిమాలు చేసిన హీరోలు కూడా ఒకానొక దశలో తమని తాము మళ్లీ రీచార్జ్ చేసుకుని విలన్ గెటప్ వేసిన సందర్భాలున్నాయి. ప్రస్థానం సినిమాలో సాయికుమార్, లెజెండ్ సినిమాతో జగపతి బాబు, నిన్న విడుదలైన యుద్ధం శరణం సినిమాతో శ్రీకాంత్ అలా వచ్చి క్లిక్ అయినవాళ్లే. ఇప్పుడదే కోవలో మరో హీరో విలన్ అవతారమెత్తాడు. హీరోగా చేసిన ప్రయత్నాలు ఫలించకపోవడంతో చాలాకాలంగా నటనకి దూరంగా వున్న దాసరి అరుణ్ కుమార్ చాలా గ్యాప్ తర్వాత విలన్ వేషంతో ఆడియెన్స్ ముందుకురానున్నాడు.
అల్లు శిరీష్ హీరోగా తెరకెక్కుతున్న సినిమాలో విలన్ ఎవరో కాదు... దర్శకరత్న దాసరి నారాయణ రావు తనయుడు దాసరి అరుణ్ కుమార్ అని సినీవర్గాలు చెబుతున్నాయి. ఎక్కడికి పోతావు చిన్నవాడా ఫేమ్ వీ ఆనంద్ డైరెక్ట్ చేస్తున్న ఈ సినిమాతో మరోసారి తనని తాను కొత్తగా పరిచయం చేసుకునేందుకు ప్రయత్నిస్తున్నాడు అరుణ్ కుమార్. ఇంకా టైటిల్ ఖరారు కానీ ఈ సినిమా ప్రస్తుతం హైదరాబాద్‌లోనే షూటింగ్ జరుపుకుంటోంది.